Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 452

2. A szakmai vizsgán számon kérhető feladatok a szint megjelölésével 2.1. Az írásbeli vizsga tartalma 2.1.1. Az Öltözködéstörténet záródolgozat vizsgatárgy tartalma Egy 20—30 oldalas gépelt dolgozatot kell leadni saját rajzaikkal vagy másolt ábrákkal illusztrálva, a hallgató által kiválasztott öltözködéstörténeti témából. Egy kiválasztott év vagy időszak divatját javasolt feldolgozni eredeti divatlapok alapján, esetleg egy kiegészítő darab pl. kalap, cipő változását hosszabb távra vonatkozóan. A záródolgozatot egy pályázati kiírásnak megfelelő dosszié formában kell elkészíteni. 2.1.2. Az Anyag- és áruismeret vizsgatantárgy tartalma Az öltözködésben használatos textilipari nyersanyagok eredete, viseletre vonatkozó tulajdonságaik, feldolgozásuk (fonás, szövés), felhasználásuk. Szövet és kelmetípusok, mintázási lehetőségeik, kikészítésük, felhasználási területeik. Adott szövetmintából kiindulva határozza meg a szövettípust, fő jellemzőit és további minőségeit. 2.1.3. Szerkesztés-modellezés vizsgatantárgy tartalma Szöveges feladatok köre: — Arányos női testalkat felépítése, hosszúsági és szélességi felosztása. — A testalkatok jellemzői. — A méretvétel helyei, a mérettáblázatok fajtái, tartalma. Szerkesztési feladatok köre: — Alapminták szerkesztése mérő- és rajzeszközök segítségével méretarányosan (szoknya, ruha, blézer, nadrág). — A szerkesztést a testméret és a szerkesztési táblázat segítségével kell elkészíteni. Modellezések köre: — Megadott divatrajz alapján alapminta-átalakítás a modellezési szabályok alkalmazásával. 2.2. A szóbeli vizsga tartalma A szóbeli vizsgán a jelölteknek az alábbi témakörökben kell kérdéseket megválaszolniuk: 2.2.1. Művészettörténet tantárgy tartalma: — Általános művészettörténet. — Népművészet, népviseletek. 2.2.2. Társadalmi, gazdasági-jogi ismeretek tantárgy tartalma: — Kommunikáció. — Marketing ismeretek. — Munka- és környezetvédelem, munkajog. 2.3. A szakmai gyakorlati vizsga tartalma 2.3.1.Varrásgyakorlat tartalma Különféle alkatrészek, technológiai megoldások szakszerű kivitelezése: Kézi öltések, gépi varrástípusok, formázóvarrások, zsebek, elejeszélek, kézelős ujjak, húzózáras hasítékok, nyakköreldolgozások, gallérkészítés és felvarrás, övkészítés és felvarrás, aljafelhajtások, felvarrások. 2.3.2. Tervrajzok dokumentáció tartalma A dokumentáció a záróvizsga tervezési feladatainak tervrajz gyűjteménye. Tartalmaznia kell: — a modellcsoport stílusát, — a modellrajzot elöl- és hátulnézetben, — a modellek méretarányosan kicsinyített szabásmintáit, — az anyagválasztás indoklását, — milyen alkatra, — milyen alkalomra, — milyen célcsoport számára tervezte a kollekciót. 2.3.3. Modellbemutató vizsgatantárgy tartalma A vizsgázónak meg kell szerveznie egy szabadon választott témájú kollekció (minimum 3 db) terveinek kivitelezését és bemutatóját. 2000/78. szám A bemutatóra készített modellek a tervrajzok dokumentáció alapján kell, hogy készüljenek.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes